gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en en es gu en gu gu ko en gu en gu en gu gu gu en gu gu en gu en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
છ પદ્યરચનાઓ – શૈલેષ પંડ્યા, સરયૂ પરીખ, ડૉ. હેમાલી સંંઘવી, શૈલા મુન્શા – Aksharnaad.com
5 May, 2016  in કવિતા, ગઝલ તથા સર્વ પદ્ય  tagged સરયૂ પરીખ
રોજ રોજ દ્વાર પર આવે છે પગરવ
ને અટકળ આપીને સતાવે છે પગરવ
સુનકાર અને સન્નાટાના ગાઢ જંગલમાં
ટહુકો એક રોજ સંભળાવે છે પગરવ
બારીઓ જીવતી કલશોર થઇ જતી
ચાંચમાં ભરી ને પંખી લાવે પગરવ
વાદળી પ્રતીક્ષાની સંતાકુકડી રમે આંખમાં
ને છાતીએ તરસ ચીતરાવે છે પગરવ
હું વાસંતી ફૂલ થઇ ખીલતી રોજ ઝાકળમાં
ને કમખે પાનખર પાળીને આવે છે પગરવ
સૌ કોઈની આંખોમાં જામ છે દોસ્તો
એટલે સૌ દુનિયામાં બેફામ છે દોસ્તો
એ જ પાર થઇ શક્યા દુનિયાનો દરિયો
આંખે જેની અશ્રુનો મુકામ છે દોસ્તો
છે વ્હાલપના ઝરણા દિલમાં સલામત
પણ કંઠે ડૂમોને હોઠે લગામ છે દોસ્તો
નાદાન લોક શેર, ગઝલ સમજ્યા જેને
હિસાબ જીવેલી ક્ષણનો તમામ છે દોસ્તો
ભાવ સીંચો તો શબ્દ જ ઈશ્વર છે દોસ્તો
બાકી પાળેલા પોપટના મુખે રામ છે દોસ્તો
ને હું સૂર બની ને સાંધુ
ને હું નૂર બનીને બાંધુ
તું ઝીણો ઝરમર વરસે
ને હું પાન બનીને ઝીલું
તું પવન બનીને લહેરે
ને હું કમળ બનીને ખીલું
તું કિરણ બનીને આવે
ને હું સુરખીમાં રંગાવું
તું ઘટમાં વાદળ ઊમટે
ને હું વીજ બનીને નાચું
તું શ્વાસ બનીને આવે
ને હું ધડકન થઈને જાગું
ને હું સખી બનીને ચાહું
તું પ્રીત લઈને આવે
ને હું ગુંજન ગાણું ગાવું
મુજમાં તું, ને તુજમાં હું
બસ ઓતપ્રોત થઈ જાવું
૪. મને સાથે લઈ જાવા દો
ભંડારો ઊંડા ખોદાવી ઠાંસી ઠાંસી ભર્યા કર્યું,
કરી મંત્રણા લાભ લાલચે, સંતાડીને હર્યા કર્યું.
મને થાય કે આવો માણસ હતો કદીયે નાનો બાળ?
નિર્મમ નિર્મળ હતી કદીયે એની આંખે અશ્રુ ધાર?
કપટી લંપટ અંધાપો જે નથી દેખતો પરનું દુઃખ.
અનુભવ તેણે કર્યો હશે શું દિલસોજી દેવાનું સુખ?
કરી લે, ભરી લે, સોદા કરી લે, લૂંટીને કો મુખનું નૂર
કટાક્ષ કરતી કુદરત દેખે, ભુલી ગયો મૈયત દસ્તૂર
જાવાનું છે નક્કી, ના લઈ જાશે જોડે પૈસો એક
વીજળીના ઝબકારા જેવો કાળ હુંકાર અજાણ્યો છેક
ચાલબાજ શું યમને પૂછશે! “નગદ મને લઈ જાવા દો-
ત્રીશ ટકા હું આપીશ તમને, મને સ્વર્ગમાં રહેવા દો.”
તું આવી મારા જીવનમાં
નાની નાની પગલીઓ લઇને
જાણે રંગોની મહેફિલ લઈને
ક્યાં હતા આ બધા રંગ ?
અત્યાર સુધી જાણે હું હતો અપંગ
કોઈ ખાલી જગ્યા ભરચક ભરાઈ ગઈ.
મારામાંથી કાંઈક delete થઈ રહ્યું છે
કે રોજ કંઈક update થઈ રહ્યું છે.
પણ રહી રહીને સંભળાતા
તું તો પારકું ધન છો.
તું ક્માઉ દીકરો નથી.
તું ન દઈ શકે મારા શબને દાહ
તું જ છે જેણે આપી છે મારા જીવનને રાહ
મારા માટૅ એ જ કાફી છે
તું છો મારી દીકરી….
પર્વતો વચ્ચે ખળખળતી નદી
તોફાનો વચ્ચે ઝળહળતી દીવડી
મારા જીવનનો ખૂબસૂરત અહેસાસ… દીકરી.
– ડૉ. હેમાલી સંઘવી
૬. કોઈ ભીંતેથી આયના ઉતારો..
કોઈ ભીંતેથી આયના ઉતારો,
કે નજરૂં ના નુર આ ઝાંખા પડે!
કોઈ ટોડલે થી તોરણ ઉતારો,
કે શરણાઈના સુર આ ધીમા પડે!
કોઈ મેડીએ થી માણને ઉતારો,
કે તાલ, મંજીરા ના ઓછા પડે!
કોઈ ડેલીએ ધ્રબંકતા ઢોલને ઉતારો,
કે થાપ તબલાના આ સુના પડે!
કોઇ હૈયા ના ગુમાન ઉતારો,
કે જીવતર ના ઝેર જરા ઉણા પડે!
કોઈ ભીંતેથી આયના ઉતારો,
કે ઓરતા જુવાની ના હેઠા પડે!
આજે પ્રસ્તુત છે શૈલેષ પંડ્યાની બે કૃતિઓ, સરયૂ પરીખની બે પદ્યરચનાઓ, ડૉ. હેમાલી સંઘવી અને શૈલા મુન્શાની એક એવી સુંદર પદ્યરચનાઓ. અક્ષરનાદને આ સુંદર રચનાઓ પાઠવવા બદલ ચારેય સર્જકોનો ખૂબ ખૂબ આભાર અને તેમની કલમને શુભકામનાઓ.
7 thoughts on “છ પદ્યરચનાઓ – શૈલેષ પંડ્યા, સરયૂ પરીખ, ડૉ. હેમાલી સંંઘવી, શૈલા મુન્શા”
SHIRISH O.SHAH May 30, 2016 at 10:04 AM
આ કવિતા ને ગઝલમાં રસ ક્યાં ઓછો થાય છે ?
જામ તો પીધા ઘણાંયે તરસ ક્યાં છીપાય છે ?
anuj May 10, 2016 at 2:34 PM
Hemali sanghavi May 7, 2016 at 4:04 PM
મારી કવિતા અક્ષ્રરનાદમાં મૂક્વા માટે આનંદ સાથે આભાર.
Shaila Munshaw May 6, 2016 at 3:57 AM
મારી રચનાને અક્ષરનાદમા બીજા ઉમદા કવિઓની રચના સાથે સ્થાન મળ્યુ એનો વિશેષ આનંદ છે મને.
Saryu Parikh May 5, 2016 at 11:55 PM
મારી કવિતાઓ અક્ષરનાદમાં, બીજી સુંદર રચનાઓની જોડમાં, મુકવા માટે આનંદ સાથ આભાર.
નરેન May 5, 2016 at 3:37 PM
સુંદર મઝા ની રચનાઓ
santosh May 5, 2016 at 11:46 AM
← યાતનાઓનું અભયારણ્ય.. – પેરી બર્જેસ, અનુ. અશ્વિન ચંદારાણા (ભાગ ૨૪)
દ્વિતિય અક્ષરનાદ માઈક્રોફિક્શન સ્પર્ધા – પરિણામ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·